**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 513 /2018**

**ΑΔΑ:** ΩΠ8ΛΩΨΑ-ΨΞ5



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 58ο/2018 Της 22Ης ΟΚΤΩΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πρακτικού 1 αποσφράγισης –διενέργειας και αξιολόγησης προσφορών του ηλεκτρονικού ανοικτού διαγωνισμού με τίτλο: Μελέτες Ωρίμανσης του έργου αξιοποίηση του παλαιού Ξενοδοχείου ΞΕΝΙΑ’’**

*Στην Άρτα, σήμερα, 22-10-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***25053/18-10-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Χαρακλιάς Κων/νος***  ***5. Λιλής Γεώργιος***  ***6.Ζέρβας Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι η Ειδική Συνεργάτης του Δημάρχου κ. Σφαλτού Χαρίκλεια και ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Οικονομική Επιτροπή έκανε δεκτή πρόταση του Προέδρου της να συζητηθούν (6) έκτακτα θέματα.*

Ο κ. Πρόεδρος εισηγούμενος το 2ο τακτικό θέμα**: Έγκριση πρακτικού 1 αποσφράγισης –διενέργειας και αξιολόγησης προσφορών του ηλεκτρονικού ανοικτού διαγωνισμού με τίτλο: Μελέτες Ωρίμανσης του έργου αξιοποίηση του παλαιού Ξενοδοχείου ΞΕΝΙΑ** έθεσε υπόψη της Επιτροπής το από 26-9-2018 πρακτικό της επιτροπής διαγωνισμού για την ανωτέρω μελέτη το οποίο έχει ως εξής: Στην Άρτα και στο Δημοτικό Κατάστημα που βρίσκεται επί της οδού Περιφερειακής οδού και Αυξεντίου, σήμερα 26/09/2018 ημέρα Τετάρτη και ώρα 10:00 π.μ. συνήλθε η Επιτροπή Διενέργειας και Αξιολόγησης αποτελεσμάτων διαγωνισμού υπηρεσιών της τεχνικής Υπηρεσίας του Δήμου για το έτος 2018, η οποία συγκροτήθηκε με την υπ΄ αριθ. 10/2018 Απόφαση της Οικονομικής Επιτροπής προκειμένου να προβεί στην ΗΛΕΚΤΡΟΝΙΚΗ ΑΠΟΣΦΡΑΓΙΣΗ ΠΡΟΣΦΟΡΩΝ που υποβλήθηκαν στον ηλεκτρονικό διαγωνισμό της υπ΄αριθ. 18870/07-08-2018 διακήρυξης με τίτλο «**ΜΕΛΕΤΕΣ ΩΡΙΜΑΝΣΗΣ ΤΟΥ ΕΡΓΟΥ ΑΞΙΟΙΠΟΙΗΣΗ ΤΟΥ ΠΑΛΑΙΟΥ ΞΕΝΟΔΟΧΕΙΟΥ ΞΕΝΙΑ**», συνολικού προϋπολογισμού 1.015.466,91€ (συμπεριλαμβανομένου Φ.Π.Α. 24%), η οποία έλαβε τον υπ΄ αριθ. **75327** αριθμό συστήματος ΕΣΗΔΗΣ, η οποία δημοσιεύθηκε νομίμως και αναρτήθηκε στο Κεντρικό Ηλεκτρονικό Μητρώο Δημοσίων Συμβάσεων, λαμβάνοντας ΑΔΑΜ «18PROC003541516»

Στη συνεδρίαση ήταν παρόντα τα ακόλουθα μέλη της επιτροπής:

1. Γρύλλια Σοφία Τοπογράφο Μηχανικό, Διευθύντρια ΤΥΔ Αρταίων, ως Πρόεδρο


2. Σακκάς Άγγελος Πολιτικό Μηχανικό Προϊστάμενο Τ.Ε.Μ. της ΤΥΔ, ως μέλος

3. Υφαντή Φωτεινή Πολιτικός Μηχανικός εκπρόσωπος του ΤΕΕ, ως μέλος

Η επιτροπή αφού έλαβε υπόψη την υπ. αριθ. 18870/07-08-2018 διακήρυξη, για τον διαγωνισμό μελέτης με τίτλο «**ΜΕΛΕΤΕΣ ΩΡΙΜΑΝΣΗΣ ΤΟΥ ΕΡΓΟΥ ΑΞΙΟΙΠΟΙΗΣΗ ΤΟΥ ΠΑΛΑΙΟΥ ΞΕΝΟΔΟΧΕΙΟΥ ΞΕΝΙΑ**» και το νομικό πλαίσιο που διέπει τον εν λόγω διαγωνισμό, παρατηρεί τα εξής :

Ο διαγωνισμός της προαναφερόμενης διακήρυξης διεξήχθη ηλεκτρονικά, σύμφωνα με τα αναφερόμενα σε αυτή, μέσω του Εθνικού Συστήματος Ηλεκτρονικών Δημοσίων Συμβάσεων (στο εξής σύστημα) και είχε λάβει τον αύξοντα αριθμό (α/α) ηλεκτρονικού διαγωνισμού συστήματος 75327. Η καταληκτική ημερομηνία υποβολής των προσφορών ήταν σύμφωνα με τη διακήρυξη η 20/09/2018 και η ημερομηνία ηλεκτρονικής αποσφράγισης των προσφορών είναι η 26/09/2018 και ώρα 10:00 π.μ.

Η επιτροπή, για την ηλεκτρονική αποσφράγιση των προσφορών, συνδέθηκε στο σύστημα με τα διαπιστευτήρια, (όνομα χρήστη και κρυφό προσωπικό κωδικό πρόσβασης) και επέλεξε τον ηλεκτρονικό διαγωνισμό 75327 και διαπίστωσε ότι αφενός ο διαγωνισμός ήταν χαρακτηρισμένος από το σύστημα ως «κλειδωμένος» και αφετέρου ότι έχει υποβληθεί εμπρόθεσμα στο διαγωνισμό, προσφορά από τον παρακάτω προσφέροντα:



Η επιτροπή επισημαίνει ότι μέχρι το στάδιο αυτό της διαδικασίας δεν ήταν δυνατή η πρόσβαση στο περιεχόμενο των προσφορών.

Στη συνέχεια τα μέλη της επιτροπής που διαθέτουν τους απαραίτητους κωδικούς για την αποσφράγιση των προσφορών καταχώρησαν διαδοχικά σε ειδική φόρμα του συστήματος τα διαπιστευτήρια τους, (όνομα χρήστη και κρυφό προσωπικό κωδικό πρόσβασης), προκειμένου να αποσφραγισθούν οι προσφορές.

Αμέσως μετά την παραπάνω διαδικασία οι προσφορές αποσφραγίσθηκαν και συγκεκριμένα αποσφραγίσθηκαν οι υποφάκελοι «Δικαιολογητικά συμμετοχής – Τεχνική προσφορά» των προσφορών με αποτέλεσμα να είναι δυνατή πλέον η πρόσβαση στο περιεχόμενο τους. Επισημαίνεται ότι οι υποφάκελοι «Οικονομικές Προσφορές» δεν αποσφραγίσθηκαν αφού σύμφωνα με τη διακήρυξη του διαγωνισμού, αυτοί θα αποσφραγισθούν σε μεταγενέστερο στάδιο του διαγωνισμού.

Μετά την ηλεκτρονική αποσφράγιση των προσφορών, η επιτροπή διαπίστωσε ότι η προσφορά είχε λάβει από το σύστημα, τον παρακάτω αναφερόμενο μοναδικό α/α συστήματος :

|  |  |  |
| --- | --- | --- |
| Α/Α | ΠΡΟΣΦΕΡΩΝ | Α/Α ΣΥΣΤΗΜΑΤΟΣ |
| 1 | ΕΝΩΣΗ ΟΙΚΟΝΟΜΙΚΩΝ ΦΟΡΕΩΝ: «ΑΔΚ  ΑΡΩΝΗΣ-ΔΡΕΤΤΑΣ-ΚΑΡΛΑΥΤΗΣ, Σύμβουλοι  Μηχανικοί Α.Ε. - δ.τ.: “ΑΔΚ Α.Ε.”» -  «Ι.ΒΕΝΤΟΥΡΑΚΗΣ-Π.ΤΑΒΑΝΙΩΤΗΣ &  ΣΥΝΕΡΓΑΤΕΣ ΑΝΩΝΥΜΗ ΕΤΑΙΡΙΑ ΜΕΛΕΤΩΝ -  δ.τ. “ΒΕΤΑΠΛΑΝ ΑΕΜ”» | 90261 |

Σύμφωνα με το άρθρο 3.5 β) της διακήρυξης, εντός τριών (3) εργασίμων ημερών από την ηλεκτρονική υποβολή των στοιχείων και δικαιολογητικών προσκομίζονται υποχρεωτικά από τον οικονομικό φορέα στην αναθέτουσα αρχή, σε έντυπη μορφή και σε σφραγισμένο φάκελο, τα στοιχεία της ηλεκτρονικής προσφοράς τα οποία απαιτείται να προσκομισθούν σε πρωτότυπη μορφή σύμφωνα με τον ν.4250/2014. Τέτοια στοιχεία και δικαιολογητικά είναι ενδεικτικά η εγγυητική επιστολή συμμετοχής, τα πρωτότυπα έγγραφα τα οποία έχουν εκδοθεί από ιδιωτικούς φορείς και δεν φέρουν επικύρωση από δικηγόρο, καθώς και τα έγγραφα που φέρουν τη Σφραγίδα της Χάγης (Apostille). Δεν προσκομίζονται σε έντυπη μορφή στοιχεία και δικαιολογητικά τα οποία φέρουν ψηφιακή υπογραφή, τα ΦΕΚ, τα τεχνικά φυλλάδια και όσα προβλέπεται από το ν. 4250/2014 ότι οι φορείς υποχρεούνται να αποδέχονται σε αντίγραφα των πρωτοτύπων.

Σύμφωνα με το ανωτέρω άρθρο της διακήρυξης, ο οικονομικός φορέας κατέθεσε στο πρωτόκολλο του Δήμου, λαμβάνοντας αριθμό πρωτοκόλλου, τον παρακάτω φάκελο, ο οποίος παραδόθηκε ενσφράγιστος στην Επιτροπή, κατά την έναρξη της διαδικασίας.

Ειδικότερα:

- Στο πρωτόκολλο του Δήμου κατατέθηκε εμπρόθεσμα λαμβάνοντας αριθμό πρωτοκόλλου:

22381/24-09-2018 για την ΕΝΩΣΗ ΟΙΚΟΝΟΜΙΚΩΝ ΦΟΡΕΩΝ: «ΑΔΚ ΑΡΩΝΗΣ-ΔΡΕΤΤΑΣ-ΚΑΡΛΑΥΤΗΣ, Σύμβουλοι Μηχανικοί Α.Ε. - δ.τ.: “ΑΔΚ Α.Ε.”» -«Ι.ΒΕΝΤΟΥΡΑΚΗΣ-Π.ΤΑΒΑΝΙΩΤΗΣ & ΣΥΝΕΡΓΑΤΕΣ ΑΝΩΝΥΜΗ ΕΤΑΙΡΙΑ ΜΕΛΕΤΩΝ -δ.τ. “ΒΕΤΑΠΛΑΝ ΑΕΜ”»

και παραδόθηκε στην Επιτροπή, (1) ένας φάκελος με τα απαιτούμενα δικαιολογητικά συμμετοχής και την τεχνική προσφορά των ανωτέρω συμμετεχόντων

Η Επιτροπή Διαγωνισμού, ήλεγξε και επιβεβαίωσε την εγκυρότητα των εγγυητικών επιστολών συμμετοχής μέσω της διεύθυνσης **https://validate.tmede.gr/#/** και τύπωσε τις αντίστοιχες βεβαιώσεις εγκυρότητας. Επίσης το ΤΜΕΔΕ επιβεβαίωσε την εγκυρότητα της δεύτερης εγγυητικής της εταιρείας «ΑΔΚ ΑΡΩΝΗΣ-ΔΡΕΤΤΑΣ-ΚΑΡΛΑΥΤΗΣ, Σύμβουλοι Μηχανικοί Α.Ε. - δ.τ.: “ΑΔΚ Α.Ε.”» -«Ι.ΒΕΝΤΟΥΡΑΚΗΣ-Π.ΤΑΒΑΝΙΩΤΗΣ & ΣΥΝΕΡΓΑΤΕΣ ΑΝΩΝΥΜΗ ΕΤΑΙΡΙΑ ΜΕΛΕΤΩΝ -δ.τ. “ΒΕΤΑΠΛΑΝ ΑΕΜ”» με το αρ. πρωτ. 16727/28-09-2018 έγγραφό του.

Η Επιτροπή έλεγξε τα στοιχεία του υποφακέλου των δικαιολογητικών συμμετοχής και από τον έλεγχο προέκυψε ότι ο διαγωνιζόμενος πληροί τις αναγκαίες προϋποθέσεις έγκυρης συμμετοχής στον διαγωνισμό και γίνεται αποδεκτός στην παραπέρα διαδικασία της δημοπρασίας.

Στη συνέχεια και σε επόμενες συνεδριάσεις, έλεγξε τον υποφάκελο της Τεχνικής Προσφοράς και διαπίστωσε την πληρότητά του ως προς τα απαιτούμενα από τη Διακήρυξη, που σύμφωνα με το άρθρο 20.3 αυτής είναι τα παρακάτω:

*α) Τεχνική Έκθεση για τη συγκεκριμένη μελέτη, στηριζόμενη στα υπάρχοντα στοιχεία του Φακέλου Δημόσιας Σύμβασης, με επισήμανση των προβλημάτων και εισήγηση του τρόπου επίλυσής τους. Στην Τεχνική Έκθεση δεν πρέπει να περιλαμβάνονται προτάσεις τεχνικών λύσεων,*

*β) Πρόταση Μεθοδολογίας, που περιλαμβάνει περιγραφή του γενικού προγράμματος εκπόνησης της μελέτης, δηλαδή τις απαιτούμενες επιμέρους δραστηριότητες, την αλληλουχία των σταδίων ή φάσεων της κύριας και των υποστηρικτικών μελετών (όταν πρόκειται για σύνθετη μελέτη) την αλληλοτροφοδότηση των μελετών με δεδομένα, τον καθορισμό σημείων ελέγχου και απαιτούμενων ενεργειών και διαδικασιών για την παραγωγή της μελέτης,*

*γ) χρονοδιάγραμμα, στο οποίο περιγράφεται η χρονική αλληλουχία των δραστηριοτήτων της περιπτ. (β), λαμβανομένου υπόψη του συνολικού χρόνου, όπως προβλέπεται στα έγγραφα της σύμβασης,*

*δ) οργανόγραμμα και έκθεση τεκμηρίωσης καθηκόντων και κατανομής εργασιών του συντονιστή και της ομάδας μελέτης, όπου παρουσιάζεται η κατανομή ευθυνών μεταξύ των μελών της και στοιχεία για την αποτελεσματικότητα της δράσης κάθε μέλους της ομάδας μελέτης σε αντίστοιχες ευθύνες με αυτές που αναλαμβάνει στην ομάδα μελέτης και το βαθμό επιτυχίας της, λαμβανομένων υπόψη των διατάξεων των περιπτώσεων β΄ και γ΄,*

*ε) στοιχεία για τη συνοχή της ομάδας μελέτης, από τα οποία να προκύπτει η δυνατότητα καλής συνεργασίας για την απρόσκοπτη και ποιοτικά αποδεκτή εκπόνηση της μελέτης,*

*στ) Εν ισχύ πιστοποιητικά κατά ISO 9001:2015 τουλάχιστον, που αποδεικνύουν την πιστοποίηση της διασφάλισης ποιότητας από διαπιστευμένους οργανισμούς, από τον μεμονωμένο διαγωνιζόμενο οικονομικό φορέα ή από μέλη διαγωνιζόμενης ένωσης οικονομικών φορέων.*

Στη συνέχεια, η Επιτροπή, έλεγξε, έκρινε, αξιολόγησε την «Τεχνική Προσφορά» του διαγωνιζόμενου και τελικά προχώρησε σε βαθμολογία, σύμφωνα με τα κριτήρια αξιολόγησης των παραγράφων 21.1 και 21.2 της Αναλυτικής Διακήρυξης, ήτοι:

***Κριτήριο 1ο Τεχνικής προσφοράς***

Αξιολογείται η πληρότητα και αρτιότητα της εκτίμησης του αντικειμένου της μελέτης, όπως προκύπτει από την Τεχνική Έκθεση της παρ. 20.3 και συγκεκριμένα:

* ο βαθμός πληρότητας της εκτίμησης των αντικειμένων της μελέτης,
* ο βαθμός πληρότητας και ορθότητας του σχολιασμού τους και ιδιαίτερα της επισήμανσης των τυχόν προβλημάτων και
* ο βαθμός αποτελεσματικότητας των προτάσεων που υποβάλλονται για την αντιμετώπιση των τυχόν προβλημάτων.

Δεν αξιολογούνται προτάσεις τεχνικών λύσεων.

Το 1ο κριτήριο θα βαθμολογηθεί με βαθμό **K1**.

Η **βαρύτητα του κριτηρίου 1** στο σύνολο της βαθμολογίας του διαγωνιζόμενου ορίζεται σε **σ1= 50%.**

***Υποκριτήριο 2οΑ Τεχνικής προσφοράς (Κ2Α)***

Στο κριτήριο αυτό αξιολογείται η αποτελεσματικότητα της προταθείσας κατά την παρ. 20.3 Έκθεσης Μεθοδολογίας και συγκεκριμένα:

* ο βαθμός στον οποίο οι παρουσιαζόμενες δραστηριότητες καλύπτουν τις τεχνικές απαιτήσεις της μελέτης,
* ο βαθμός επάρκειας των προβλεπόμενων εσωτερικών διαδικασιών παραγωγής μελέτης για την έντεχνη εκπόνησή της, περιλαμβανομένων και των ενεργειών του συντονιστή
* ο βαθμός αποτελεσματικότητας και εσωτερικής συμβατότητας του προβλεπόμενου χρονικού προγραμματισμού για την εκπόνηση της μελέτης μέσα στις προβλεπόμενες προθεσμίες, σε συνδυασμό με τη στελέχωση της ομάδας μελέτης και τα παρεχόμενα στοιχεία από τα οποία διασφαλίζεται ότι οι οικονομικοί φορείς διαθέτουν τους αναγκαίους ανθρώπινους πόρους, για να εκτελέσουν τη σύμβαση σε κατάλληλο ποιοτικό επίπεδο

Το 2οΑ υποκριτήριο θα βαθμολογηθεί με βαθμό **K2Α**.

***Υποκριτήριο 2οΒ Τεχνικής προσφοράς (Κ2Β)***

Στο κριτήριο αυτό αξιολογείται η οργανωτική αποτελεσματικότητα της προταθείσας κατά την παρ. 20.3 Ομάδας Μελέτης και συγκεκριμένα:

* Ο βαθμός επάρκειας της προτεινόμενης ομάδας για τη κάλυψη του αντικειμένου του έργου από πλευράς αριθμού επιστημόνων και ειδικοτήτων καθώς και η σαφήνεια στον καθορισμό των καθηκόντων της ομάδας. Για να θεωρηθεί επαρκής η ομάδα, πρέπει για την εκπόνηση εκάστης κατηγορίας μελέτης να διατίθεται το ελάχιστο απαιτούμενο για την καλούμενη τάξη δυναμικό. Η ανεπαρκής στελέχωση βαθμολογείται αρνητικά.
* ο βαθμός συνοχής της προτεινόμενης ομάδας, που χαρακτηρίζεται από τις σχέσεις συνεργασίας (μόνιμες ή περιστασιακές) των στελεχών της ομάδας με τους υποψηφίους και την έκταση προηγούμενων συνεργασιών μεταξύ των μελών της ομάδας. Εφόσον χρησιμοποιείται και αξιοποιείται τεκμηριωμένα από τον διαγωνιζόμενο στην ομάδα μελέτης στελεχικό δυναμικό πέραν του βασικού, δηλαδή του δυναμικού που κατά βάση επαρκεί για την εκπόνηση της μελέτης, λαμβάνεται υπόψη για την αξιολόγηση. Με τον όρο στελεχιακό δυναμικό νοούνται τα άτομα του διαγωνιζόμενου, τα οποία ανήκουν στο δυναμικό του πτυχίου και με τον όρο βασικό στελεχιακό δυναμικό, το ελάχιστο δυναμικό ανά κατηγορία, το οποίο ζητείται από τη προκήρυξη.
* ο βαθμός αποτελεσματικότητας της προτεινόμενης δομής του οργανογράμματος για την εκπόνηση της μελέτης,
* ο βαθμός αποτελεσματικότητας της προτεινόμενης ομάδας και ιδιαίτερα του συντονιστή σε σχέση με τα προβλεπόμενα γι’ αυτούς καθήκοντα και σε σχέση με παλαιότερες συνεργασίες σε αντίστοιχες συμβάσεις μελετών.

Το 2οΒ υποκριτήριο θα βαθμολογηθεί με βαθμό **K2Β**.

Η βαθμολογία **Κ2** στο 2ο κριτήριο προκύπτει ως:

**Κ2 = 40% Κ2A + 60% Κ2B**

Η βαρύτητα του κριτηρίου στη συνολική βαθμολογία της Τεχνικής Προσφοράς του διαγωνιζόμενου είναι **σ2=40%.**

***Κριτήριο 3ο Τεχνικής προσφοράς (Κ3)***

Στο κριτήριο αυτό αξιολογείται η πιστοποίηση συμμόρφωσης του υποψηφίου σε πρότυπα διαχείρισης/διασφάλισης ποιότητας κατά ISO 9001:2015 τουλάχιστον.

Η βαρύτητα του κριτηρίου στη συνολική βαθμολογία της Τεχνικής Προσφοράς του διαγωνιζόμενου είναι **σ3=10%.**

21.2 **Βαθμολόγηση Τεχνικής Προσφοράς**

Το άθροισμα των σχετικών συντελεστών βαρύτητας των κριτηρίων αξιολόγησης ανέρχεται σε κάθε περίπτωση σε 100. Η βαθμολόγηση και κατάταξη των προσφορών γίνεται σύμφωνα με τον τύπο:

**U ΤΠ= 50%\*K1 + 40%\*K2 + 10%\*K3**

Ο συντελεστής βαρύτητας της βαθμολογίας της Τεχνικής Προσφοράς ορίζεται σε **UTΠ = 80%.**

**ΑΞΙΟΛΟΓΗΣΗ ΤΕΧΝΙΚΗΣ ΠΡΟΣΦΟΡΑΣ**

**ΚΡΙΤΗΡΙΟ 1ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ1)**

**Αξιολόγηση πληρότητα και αρτιότητα της εκτίμησης του αντικειμένου της μελέτης,**

**κατά την § 20.3.α της Προκήρυξης**

**1. Α.Δ.Κ. Α.Ε. - ΒΕΤΑΠΛΑΝ Α.Ε.Μ.**

|  |  |
| --- | --- |
| **Αξιολογούμενα Στοιχεία**  **§ 20.3.α της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| ***Βαθμός Πληρότητας***  ***της Εκτίμησης των Αντικειμένων της Μελέτης*** | Η Τεχνική Έκθεση περιλαμβάνει αναλυτική και πλήρη εκτίμηση του αντικειμένου της Μελέτης με λεπτομερή σχολιασμό του Φακέλου του Έργου και περιέχει επιπλέον ενδελεχή καταγραφή των ελλείψεων του Φακέλου.  Ακόμη περιλαμβάνει αναλυτική, λεπτομερή και ουσιαστική καταγραφή όλων των σταδίων όλων των παραδοτέων μελετών και των λοιπών υποχρεώσεων του Αναδόχου (π.χ. αδειοδοτήσεις, γνωμοδοτήσεις, υπηρεσίες τεχνικού συμβούλου κατά την κατασκευή του ΄Εργου κλπ.) με ενδελεχή σχολιασμό των δυσκολιών που αναμένεται να αντιμετωπισθούν και των καίριων σημείων στα οποία θα δοθεί ιδιαίτερη προσοχή κατά την εκπόνηση των μελετών ή την εκπλήρωση όλων των υποχρεώσεων, που περιλαμβάνονται στον Φάκελο του Έργου. |
| ***Βαθμός Πληρότητας***  ***και Ορθότητας του Σχολιασμού των Αντικειμένων της Μελέτης και Ιδιαίτερα της Επισήμανσης τυχόν Προβλημάτων*** | Στην Τεχνική ΄Εκθεση περιλαμβάνεται επί πλέον συστηματική καταγραφή και ανάλυση με πλήρη σχολιασμό των τεχνικών προβλημάτων που θα πρέπει να επιλυθούν κατά την εκπόνηση της Μελέτης.  Η Μελετητική Ομάδα έχει συμπεριλάβει στην καταγραφή και ανάλυση αυτή σημαντικό πλήθος ουσιαστικών τεχνικών προβλημάτων. Τα προβλήματα αυτά άπτονται όλων των τεχνικών τομέων της Μελέτης: τοπογραφικού, νομιμότητας υφισταμένων κτιρίων, αρχιτεκτονικών, (αφορούν λειτουργικά, αισθητικά και κατασκευαστικά θέματα), παθητικής πυροπροστασίας, στατικών (αφορούν Φ.Ο. σκυροδέματος), Η/Μ, εξοικονόμησης Ενέργειας, (Η/Μ και Βιοκλιματικά θέματα) και Περιβάλλοντος χώρου. |
| ***Βαθμός Αποτελεσματικότητας των Προτάσεων που υποβάλλονται για την Αντιμετώπιση των τυχόν Προβλημάτων*** | Οι προτάσεις που υποβάλλονται για την αντιμετώπιση όλων των πιο πάνω καταγεγραμμένων και αναλυθέντων πραγματικών προβλημάτων κρίνονται απολύτως αποτελεσματικές. |
| ***Βαθμολογία Κριτηρίου*** | **Κ1 = 93** |

**ΚΡΙΤΗΡΙΟ 2ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ2)**

**ΥΠΟΚΡΙΤΗΡΙΟ Κ2.Α (Βαθμός Κ2.Α)**

**Αξιολόγηση της Αποτελεσματικότητας της Πρότασης Έκθεσης Μεθοδολογίας,**

**κατά την § 20.3.β και 20.3.γ της Προκήρυξης**

**1. Α.Δ.Κ. Α.Ε. - ΒΕΤΑΠΛΑΝ Α.Ε.Μ.**

|  |  |
| --- | --- |
| **Αξιολογούμενα Στοιχεία**  **§ 20.3.β και 20.3.γ της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Βαθμός στον οποίο οι παρουσιαζόμενες δραστηριότητες καλύπτουν τις τεχνικές απαιτήσεις της μελέτης** | Γίνεται εκτενής αναφορά στις δραστηριότητες και ενέργειες που απαιτούνται ανά στάδιο μελέτης με αναλυτική παρουσίαση και για όλες τις παραδοτέες μελέτες κλπ. υποχρεώσεις. |
| **Βαθμός επάρκειας των προβλεπόμενων εσωτερικών διαδικασιών παραγωγής μελέτης για την έντεχνη εκπόνηση της,περιλαμβανομένων και των ενεργειών του συντονιστή.** | Περιγράφεται αναλυτικά και εκτενώς η εσωτερική διαδικασία που θα ακολουθηθεί για την παραγωγή της μελέτης καθώς και οι διαδικασίες για τους ελέγχους και την διασφάλιση της ποιότητας της μελέτης |
| **Βαθμός αποτελεσματικότητας και εσωτερικής συμβατότητας του προβλεπόμενου χρονικού προγραμματισμού για την εκπόνηση της μελέτης μέσα στις προβλεπόμενες προθεσμίες σε συνδυασμό με την στελέχωση της ομάδας μελέτης και τα παρεχόμενα στοιχεία από τα οποία διασφαλίζεται ότι οι οικονομικοί φορείς διαθέτουν ανθρώπινους πόρους για να εκτελέσουν τη σύμβαση σε κατάλληλο ποιοτικό επίπεδο** | Υποβάλλεται αναλυτικό και πλήρες χρονοδιάγραμμα συμβατό με τα υπόλοιπα στοιχεία της προσφοράς για όλες τις μελέτες, τα στάδια αυτών και για τις λοιπές υποχρεώσεις του Αναδόχου (αδειοδοτήσεις, εγκρίσεις κλπ), το οποίο συνδυάζεται με την στελέχωση της ομάδας μελέτης και συνοδεύεται από πληροφοριακό κείμενο. |
| ***Βαθμολογία Υποκριτηρίου*** | **Κ2Α = 95** |

**ΚΡΙΤΗΡΙΟ 2ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ2)**

**ΥΠΟΚΡΙΤΗΡΙΟ Κ2.Β (Βαθμός Κ2.Β)**

**Αξιολόγηση της Οργανωτικής Αποτελεσματικότητας της προταθείσας Ομάδας μελέτης,**

**κατά την § 20.3.δ και 20.3.ε της Προκήρυξης**

**1. Α.Δ.Κ. Α.Ε. - ΒΕΤΑΠΛΑΝ Α.Ε.Μ.**

|  |  |
| --- | --- |
| **Αξιολογούμενα Στοιχεία**  **§ 20.3.δ και 20.3.ε της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Ο βαθμός επάρκειας της προτεινόμενης ομάδας για τη κάλυψη του αντικειμένου του έργου από πλευράς αριθμού επιστημόνων και ειδικοτήτων καθώς και η σαφήνεια στον καθορισμό των καθηκόντων της ομάδας.** | Η προτεινόμενη Ομάδα Μελέτης θεωρείται απόλυτα επαρκής από πλευράς επιστημόνων και ειδικοτήτων. Παρουσιάζονται με σαφήνεια τα καθήκοντα κάθε μέλους της Ομάδας Μελέτης. |
| **Ο βαθμός συνοχής της προτεινόμενης ομάδας.** | Η συνοχή της Ομάδας Μελέτης είναι υψηλή καθώς παρουσιάζονται πολλές συνεργασίες μεταξύ όλων των συμπραττόντων |
| **Ο βαθμός αποτελεσματικότητας της προτεινόμενης δομής του οργανογράμματος για την εκπόνηση της μελέτης.** | Η παρουσιαζόμενη δομή του οργανογράμματος κρίνεται απολύτως αποτελεσματική για την εκπόνηση της συγκεκριμένης μελέτης. |
| **Ο βαθμός αποτελεσματικότητας της προτεινόμενης ομάδας και ιδιαίτερα του συντονιστή σε σχέση με τα προβλεπόμενα γι’ αυτούς καθήκοντα και σε σχέση με παλαιότερες συνεργασίες σε αντίστοιχες συμβάσεις μελετών.** | Η αποτελεσματικότητα της Ομάδας αποδεικνύεται με την καταγραφή πολλών ολοκληρωμένων μελετών στις οποίες τα μέλη της Ομάδας Μελέτης είχαν τα ίδια καθήκοντα με αυτά που πρόκειται να ασκήσουν στην προκειμένη περίπτωση. Επιπλέον δίδεται μεγάλος αριθμός μελετών,στις οποίες ο συντονιστής άσκησε παρόμοια καθήκοντα. |
| **Βαθμολογία Υποκριτηρίου** | **Κ2Β = 95** |

**ΚΡΙΤΗΡΙΟ 3ο ΤΕΧΝΙΚΗΣ ΠΡΟΣΦΟΡΑΣ (Βαθμός Κ3)**

**Αξιολόγηση της πιστοποίησης συμμόρφωσης του υποψηφίου σε πρότυπα διαχείρισης/διασφάλισης ποιότητας κατά ISO 9001:2015 τουλάχιστον,**

**κατά την § 20.3.στ της Προκήρυξης**

**1. Α.Δ.Κ. Α.Ε. - ΒΕΤΑΠΛΑΝ Α.Ε.Μ.**

|  |  |
| --- | --- |
| **Αξιολογούμενα Στοιχεία**  **§ 20.3.στ της Προκήρυξης** | **ΣΤΟΙΧΕΙΑ ΠΟΥ ΑΙΤΙΟΛΟΓΟΥΝ ΤΗΝ ΒΑΘΜΟΛΟΓΙΑ ΤΟΥ ΔΙΑΓΩΝΙΖΟΜΕΝΟΥ** |
| **Η πιστοποίηση συμμόρφωσης του υποψηφίου σε πρότυπα διαχείρισης/διασφάλισης ποιότητας κατά ISO 9001:2008 τουλάχιστον** | Συμμορφώνονται στα εξεταζόμενα πρότυπα το σύνολο των μελών της υποψήφιας ένωσης. |
| **Βαθμολογία Κριτηρίου** | **Κ3 = 100** |

**ΒΑΘΜΟΛΟΓΙΑ ΤΕΧΝΙΚΗΣ ΠΡΟΣΦΟΡΑΣ**

**ΣΥΝΟΛΙΚΗ ΒΑΘΜΟΛΟΓΙΑ:**

**U.Τ.Π. = ( Κ1 x 50 % + Κ2 x 40 % + Κ3 x 10 % )**

**Τα ανωτέρω συνοψίζονται στον παρακάτω πίνακα**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| α/α | Ένωση | σ1 | Κ1 | σ2 | Κ2Α | Κ2Β | Κ2 | σ3 | Κ3 | UΤΠ |
| 2 | Α.Δ.Κ. Α.Ε. - ΒΕΤΑΠΛΑΝ Α.Ε.Μ. | 0,5 | 93 | 0,4 | 95 | 95 | 95 | 0,1 | 100 | 94,5 |

Οι τεχνικές προσφορές θεωρούνται αποδεκτές αφού οι επί μέρους βαθμολογίες των κριτηρίων ανάθεσης είναι πάνω από τα αντίστοιχα ελάχιστα όρια όπως καθορίζονται στο άρθρο 21 της Διακήρυξης.

Το παρόν πρακτικό ελέγχου των δικαιολογητικών συμμετοχής και ελέγχου και βαθμολόγησης των τεχνικών προσφορών, αποστέλλεται στην αναθέτουσα αρχή για έγκριση. Κατά της απόφασης έγκρισης του πρακτικού, η οποία θα πρέπει να κοινοποιηθεί με επιμέλεια της αναθέτουσας αρχής, χωρεί προδικαστική προσφυγή κατά τα ειδικότερα οριζόμενα στο άρθρο 6 της παρούσας.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη Τις διατάξεις των άρθρων 72 και 75 του Ν. 3852/2010 και το από 26-9-2018 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 26-09-2018 πρακτικό της επιτροπής διαγωνισμού που αφορά κατάθεση και έλεγχο δικαιολογητικών συμμετοχής και βαθμολόγησης τεχνικών προσφορών για τονηλεκτρονικό ανοικτό διαγωνισμό με τίτλο**: Μελέτες Ωρίμανσης του έργου αξιοποίηση του παλαιού Ξενοδοχείου ΞΕΝΙΑ**

**Β.** Κατά της απόφασης έγκρισης του πρακτικού, η οποία θα πρέπει να κοινοποιηθεί με επιμέλεια της αναθέτουσας αρχής, χωρεί προδικαστική προσφυγή κατά τα ειδικότερα οριζόμενα στο άρθρο 6 της παρούσας.

**Γ.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 513 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ Κ. ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

ΝΤΕΚΟΥΜΕΣ Κ. ΓΕΩΡΓΙΟΣ