**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 514 /2018**

**ΑΔΑ:** 67Χ9ΩΨΑ-Ο1Μ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 58ο/2018 Της 22Ης ΟΚΤΩΒΡΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘*Έγκριση ή μη πρακτικού οριστικής κατακύρωσης* για την προμήθεια: Προμήθεια και τοποθέτηση μεταλλικών κολωνακίων ’’**

*Στην Άρτα, σήμερα, 22-10-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* ***25053/18-10-2018*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**   1. ***Τσιρογιάννης Χρήστος***   ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Χαρακλιάς Κων/νος***  ***5. Λιλής Γεώργιος***  ***6.Ζέρβας Κων/νος*** | **ΑΠΟΝΤΕΣ**      ***1. Βασιλάκη –Μητρογιώρου***  ***Βικτωρία***  ***2. Παπαϊωάννου Κων/νος***  **3*. Κοσμάς Ηλίας*** |

*Στη συνεδρίαση παραβρέθηκαν ως ειδικώς προσκεκλημένοι η Ειδική Συνεργάτης του Δημάρχου κ. Σφαλτού Χαρίκλεια και ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

*Η Οικονομική Επιτροπή έκανε δεκτή πρόταση του Προέδρου της να συζητηθούν (6) έκτακτα θέματα.*

Ο κ. Πρόεδρος εισηγούμενος το 3ο τακτικό θέμα:***Έγκριση ή μη πρακτικού οριστικής κατακύρωσης* για την προμήθεια: Προμήθεια και τοποθέτηση μεταλλικών κολωνακίων** έθεσε υπόψη της Επιτροπής το από 17-10-2018 πρακτικό της Επιτροπής διαγωνισμού το οποίο έχει ως εξής: Στην Άρτα και στο Δημοτικό Κατάστημα σήμερα 17 Οκτωβρίου 2017 ημέρα Τετάρτη συνήλθε σε συνεδρίαση η Επιτροπή διενέργειας διαγωνισμού και αξιολόγησης αποτελεσμάτων η οποία ορίστηκε με την αρ. 9/2018 απόφαση της Οικονομικής Επιτροπής, αποτελούμενη από τους: κ. Νούτση Μιράντα ως Πρόεδρο και κ. Ρίζου Ευαγγελία , Γιαμούρης Ευάγγελος ως μέλη, για να προβεί στον έλεγχο των δικαιολογητικών κατακύρωσης που κατατέθηκαν για το διαγωνισμό με αρ.πρωτ. διακήρυξης 20122/29-8-2018, για την **«Προμήθεια και τοποθέτηση μεταλλικών κολωνακίων», προϋπολογισμού 39.990,00€ με Φ.Π.Α.**

Έχοντας υπόψη:

1. Τις διατάξεις του Νόμου 4412/2016
2. Την αρ. 443/2018 απόφαση της Οικονομικής Επιτροπής με την οποία εγκρίθηκαν οι τεχνικές προδιαγραφές και οι όροι της Διακήρυξης
3. Την υπ’ αριθμ. 20122/29-08-2018 Διακήρυξη Συνοπτικού διαγωνισμού
4. Το από 10-9-2018 πρακτικό της Επιτροπής
5. Την αρ. 468/2018 απόφαση της Οικονομικής Επιτροπής περί έγκρισης του πρακτικού
6. Την αρ. 22084/19-09-2018 πρόσκληση υποβολής δικαιολογητικών κατακύρωσης
7. Την αρ. 23624/3-10-2018 παράταση κατάθεσης δικαιολογητικών κατακύρωσης
8. Την αρ. 23820/ 5-10-2018 αίτηση προσκόμισης δικαιολογητικών κατακύρωσης
9. Την αρ. 23820/11-10-2018 παράταση κατάθεσης δικαιολογητικών κατακύρωσης
10. Την αρ. 24657/16-10-2018 αίτηση προσκόμισης δικαιολογητικών κατακύρωσης

η Επιτροπή προχώρησε στον έλεγχο των δικαιολογητικών κατακύρωσης της προσωρινής αναδόχου εταιρείας ΕΡΓΟΣΗΜΑΝΣΗ – Κ. ΝΑΣΤΟΣ & ΣΙΑ Ε.Ε. και διαπίστωσε ότι δεν συντρέχουν στο πρόσωπό της οι λόγοι αποκλεισμού της παρ. 2.2.2. της Διακήρυξης.

Η Επιτροπή γνωμοδοτεί προς την Οικονομική Επιτροπή για την **οριστική κατακύρωση του διαγωνισμού για την «ΠΡΟΜΗΘΕΙΑ ΚΑΙ ΤΟΠΟΘΕΤΗΣΗ ΜΕΤΑΛΛΙΚΩΝ ΚΟΛΩΝΑΚΙΩΝ»**  στην εταιρεία **ΕΡΓΟΣΗΜΑΝΣΗ – Κ. ΝΑΣΤΟΣ & ΣΙΑ Ε.Ε.**

η οποία προσέφερε την χαμηλότερη τιμή των **25.477,50€ χωρίς ΦΠΑ 24%.**

Ακολούθησε διαλογική συζήτηση και ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη: το Δ.Κ.Κ.3463/2006, το ν. 3852/2010, ν. 4412/2016 άρθρο 100 παρ. 4 και το από 17-10-2018 πρακτικό της Επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 17-10-2018 πρακτικό της επιτροπής διαγωνισμού για την προμήθεια**: Προμήθεια και τοποθέτηση μεταλλικών κολωνακίων**  ως κατωτέρω:

Την ανάδειξη της εταιρείας ΕΡΓΟΣΗΜΑΝΣΗ – Κ. ΝΑΣΤΟΣ & ΣΙΑ Ε.Ε. ως οριστικής αναδόχου του διαγωνισμού γιατην προμήθεια: **προμήθεια** **και τοποθέτηση μεταλλικών κολωνακίων** έναντι ποσού 25.477,50 € χωρίς τον ΦΠΑ 24%

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 514 /2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*